Poštovani,

U rubrici “pitanje dana” danas se bavimo činjenicom da privatizacija sportskih klubova, a pre svega fudbalskih klubova Crvene Zvezde i Partizana, nije sprovedena uprkos brojnim najavama i obećanjima u poslednjih 17 godina.

Imajući u vidu Zakon o sportu i izjave ministra Vanje Udovičića molimo Vas da nam dostavite odgovore na sledeća pitanja:

* U Zakonu o sportu usvojenom 2016 godine, između ostalog, se navodi: “Privatizacija imovine i kapitala u društvenoj, odnosno javnoj svojini u organizacijama u oblasti sporta urediće se posebnim zakonom”. Zbog čega već dve godine nije, u skladu sa navedenom odredbom, donet zakon kojim bi se rešilo pitanje privatizacije klubova?
* Da li su fudbalski klubovi Crvena Zvezda i Partizan dostavili “evidencione prijave” o kojima je ministar Vanja Udovičić govorio u februaru 2015. godine?

Molimo vas da nam odgovor, ukoliko je moguće, dostavite do kraja radnog dana. Ukoliko niste u mogućnosti da nam odgovorite, molimo vas da nam to obrazložite pisanim putem.

Unapred hvala,

Irena Stević

Insajder.net